tartuNLP/wikipedia-smugri-20251201 huggingface dataset:
Wp/sjd/Рӯшше̄ммьне

Рӯшше̄ммьне вай Рӯшш, официальнэ ныдтҍшэ Рӯшш Федерация (рӯшас "Россия," "Российская Федерация") лӣ ланнҍ Евразиясьт. Рӯшше̄ммьне лӣ ко̄ммтэмусс (ахцант нарэдтӓймусс) ланнҍ э̄ллмантэсьт. Рӯшше̄ммьнесьт я̄лл 146 млн. о̄ллмэдтӭ. Рӯшше̄ммьне шурьмусс ланнҍ лӣ Москва, ланнҍ кӣлл лӣ рӯшш кӣлл.
Wp/sjd/Кыййв

Кыййв (укр. "Київ") лӣ Украина я шурьмусс ланнҍ. Ля̄шш Дне̄пэр ёг альн Украина таввьлэсьт. Кыййв лӣ кыджянт ланнҍ Европасьт е̄ллье числа мӣлльтэ: со̄нэсьт я̄лл маль 3 мильён о̄ллмэдтӭ.
Кыййв ланнҍ лӣ ныдтҍшэ Кыййв е̄ммьне административнэ кэ̄сскпа̄ҋҋк, ноа эйй пе̄зэнҍт со̄н ся̄гкнэһке.
Wp/sjd/Эльви́ра

Эльви́ра
Wp/sjd/Урал кӣл

Урал кӣл ле̄в кӣлл пӣрас.
Wp/sjd/Ла̄дтҍ кӣлл

Лāдтҍ кӣлл (ла̄дӓс "suomi" вай "suomen kieli") лӣ урал кӣлэтҍ пӣррсэсьт ба̄лтика-ла̄дтҍ кӣлэтҍ таввял тугкэсьт кӣлл. Ла̄дтҍ кӣлл лӣ Ла̄дтҍе̄ммьне ланнҍ кӣлл я э̄ххт 24 Европа Э̄ххтнэг офицальнэ кӣлэнҍ.
Е̄ммьнете̄дт.
О̄лмэ числа.
Ла̄дӓс са̄ррн Ла̄дтҍе̄ммьне о̄ллмэдтӭ я̄нас (92,1%), я ныдтҍшэ ла̄дтҍ о̄ллмэ Ла̄дтҍе̄ммьне оаллкэнҍ: Та̄ре̄ммьнесьт, Рӯцланӭсьт, Ладтҍма̄ҏҏьк провинцэсьт я ла̄дтҍ дьяспор кэскэсьт Амерьке̄ммьнэсьт, Э̄сте̄ммьнесьт я Рӯшшланӭсьт (Коарьялэсьт я Ленинград е̄ммьнесьт).
Ла̄дтҍ кӣлл Рӯцланӭсьт.
Ладтҍ кӣлл лӣ Рӯцланӭсь шӯр кӣлл, со̄нн тамьмэ лӣ официальнэ кӣлэнҍ томмтма.
Wp/sjd/Э̄ст кӣлл

Э̄ст кӣлл (э̄ст. "" ) лӣ эфтэсьт ла̄дтҍ я моадьярь кӣл ла̄дтҍ-угор кӣл тугкэсьт урал кӣл пӣррсэсьт. Э̄ст кӣлл лӣ Э̄сте̄ммьне официальнэ кӣлл я э̄ст о̄ллмэ роднэ кӣлл.
Wp/sjd/А̄нар са̄мь кӣлл

А̄нар са̄мь кӣлл (а̄нарса̄мас "" («а̄нар кӣлл») вай "aanaarsämikielâ") лӣ урал кӣлл, кӯ пе̄зант са̄мь кӣлэ нуҏҏьт туһке. А̄нарса̄мас са̄ррнэв 400 ве̄рьт о̄ллмэдтӭ А̄нар конҍтэсьт Ла̄дтҍе̄ммьнесьт. Ладтҍе̄ммьне Са̄мь о̄ллмэсо̄бэр гоарренҍ 269 о̄ллмэдтӭ са̄ррнэв а̄нарса̄мас авьтма кӣллэнҍ. Тэдта лӣ э̄ххт са̄мь кӣлл, ко̄сьт лышшэ Ла̄дтҍе̄ммьнесьт соа̄рнънэтҍ. А̄нар са̄мь кӣл ло̄гкэнҍ кӣллэнҍ кэ̄рас тя̄һтэдтмужэсьт; со̄нн оаннӭй туэррьв, ама, югке ыгенҍ шӯрран кӣллпӣссе, -оаннӭй я -ва̄йймле ро̄бхуж гуэйкэ.
Географья.
Колтта, таввял са̄мь я ла̄дтҍ кӣлэгуэйм эвтэсьт, а̄нар са̄мь кӣлл лӣ А̄нар конҍт офицъяльнэ кӣлл. А̄нарса̄мас са̄рнэтҍ тэйта сыйтэнҍ, А̄наря̄вьр рынтэсьт пыййюввэй:
Кӣл вуэйймуж сайй.
А̄нар са̄мь кӣлл Ла̄дтҍе̄ммьне Конституцъя 17. параграф вуэлла поабпаһт, ко̄нн мӣлльтэ са̄мь о̄ллмэнҍ лӣ вуэйймушш ӣжесь кӣлл я культура пынне я пайнэ. Тэнн шэ Конституцъя параграфэсьт лӣ са̄мь о̄ллмэе ӣжесь кӣлл ланнҍ воа̄ллт о̄ргнэнҍ оаннӭм вуэйймуж пыййма.
Исторья.
Авьтма кыррьй а̄нар са̄мь кӣлэсьт ля̄йй "Anar sämi kiela aapis kirje ja doctor Martti Lutherus Ucca katkismus", Эдвард Вильхельм Боргэнҍ 1859 ыгесьт кырьйха я ёарркма. Ноа а̄нар са̄мь кырьйхэмнэль кӣл оалкхэжэнҍ ло̄гэтҍ 1906 ыгесьт Лаури Арвид Итконенэнҍ Библия исторья ёарркма (э̄ввтэль со̄нн ля̄йй ё кырьетҍ тэнн кӣлэсьт ёарркма, ныдтҍшэ э Мартин Лютэр я англиканскэ епископ Джон Райл тӯетҍ). Маӈӈа тэсьт кугкесь кырьйхэмуж а̄нар са̄мь кӣлэсьт лэша кӣллте̄дтэе тӯенҍ вӯзьхуввэнҍ (вӯййкса Франс Ӓимӓсьт я Эркки Итконенэсьт). Е̄нас кырьйтуе элькэ лэша маӈьмэсь а̄йкэсьт лӯшшьтъювв Ладтҍе̄ммьне са̄мь о̄ллмэсо̄бэр вӣкенҍ.
1986 ыгесьт ля̄йй "Anarâškielâ servi" («А̄нар са̄мь кӣл се̄ббр») тӯййшуввма. Тэнн се̄ббр лӯшьтэ е̄ннэ кыррье, о̄һпнуввэм кыррье, кальндаррэ я ныдтҍ эвтэс.
1992 ыгь гоарренҍ Ла̄дтҍе̄ммьне са̄мь соа̄гкенҍ вуэйймуж оаннӭ ӣджесь кӣл е̄рркъя е̄ллем поа̄ҋкэнҍ (Е̄нэкэсьт, Удцьёгэсьт, А̄нар конҍтэсьт я Соданкюлӓ таввял кусськ) гу офицъяльнэ. Кӣлл ве̄кьхувант Ла̄дтҍе̄ммьне ланӭсьт. Пугк офицъяльнэ элмсаһтмуж А̄нар конҍтэсьт, э̄ххт коннҍт Ладтҍе̄ммьнесьт не̄лльй офицъяльнэ кӣлэгуэйм, лӯшшьтюввэв ла̄дтҍ, а̄нар са̄мь, колтта са̄мь я таввял са̄мь кӣлэнҍ, ноа лэша 10% ве̄рьт ланнҍлушшэе вуэйев а̄нар са̄мь кӣл са̄ррнэй е̄лльетҍ лушшэ. Кӯдтъя 90% оаннӭв ла̄дтҍ кӣл.
1997 ыгесьт "Anarâškielâ servi" оа̄лкэһтҍ кӣлле кэ̄ццкмуж программа ко̄ллм- кӯдтыгкса па̄рнэе гуэйкэ А̄нар я Аввел сыйтэнҍ.
6 по̄рркман 2007 ыгь, Са̄мь о̄ллмэ пе̄йвэсьт, са̄мь рэ̄һпэй Мэ̄һкал Мороттая (, хе̄брхэмуж нэ̄мм лӣ Amoc) лӯшьтэ авьтмусс рэ̄һп альбом а̄нар са̄мь кӣлэсьт э̄ллмантэсьт.
2007 ыгь альт интэрнэтэсьт выйтэ "" газета а̄нар са̄мь кӣлэсьт.
А̄ннҍ-Ма̄йя Хенриксон соа̄нӭ мӣлльтэ, Ла̄дтҍе̄ммьне са̄мь кӣл адтҍ ле̄в тя̄һтэдтмужэсьт.
Алфавиһт.
Адтҍя а̄нар са̄мь алфавиһт ля̄йй гу офицъяльнэ 1996 ыгесьт пыййма. Со̄нэсьт лӣ 31 бӯквэдтӭ.
Wp/sjd/Рӯшш кӣлл

Рӯшш кӣлл (рӯшас "" лубэ "русский") лӣ рӯшшлэтҍ е̄ннҍ кӣлл я нуҏҏьт славянскэ кӣлл. Рӯшш кӣлл лӣ шурьмусс славянскэ кӣлл, ка̄хцант са̄ррнэймусс кӣлл э̄ллмантэсьт я са̄ррнэймусс кӣлл Европасьт. Рӯшш кӣлл лӣ Рӯшш е̄ммьне ланнҍ кӣлл, э̄ххт Вӣллькесьрӯшш е̄ммьне, Казахстан, Кыргызстан я мэ̄нлянчверьт мудта ланҍ ланнҍ кӣлэнҍ, ныдтҍшэ шурьмусс нарэдкэскса тӣдҍнэдтвуд кӣлл э̄ввтла СССР ланӭнҍ.
Рӯшас са̄ррнэв 137,5 млн о̄ллмэ Рӯшш е̄ммьнесьт (2010) я 260 млн о̄ллмэ э̄ллмантэсьт (2014).
Рӯшш кӣлл лӣ альтсэ мудта нуҏҏьт славянскэ кӣлэгуэйм: украинскэ кӣлэнҍ, вӣллькесьрӯшш кӣлэнҍ я русин кӣлэнҍ.
Алфавиһт.
Рӯшш кӣлл оанн кириллица. Рӯшш алфавитэсьт ле̄в 33 буква:
Wp/sjd/Рӯц кӣлл

Рӯц кӣлл вай швецкэ кӣлл (рӯцас "svenska") лӣ скандинавскэ кӣлл, Рӯц е̄ммьне я Ла̄дҍ е̄ммьне ланнҍ кӣлл, я ныдтҍшэ рӯцла е̄ннҍ кӣлл.
Алфавиһт.
Рӯц алфавитэсьт ле̄в 29 букватҍ.
Wp/sjd/Таввял са̄мь кӣлл

Таввял са̄мь кӣлл (таввялса̄мас "davvisámegiella" вай "sámegiella") лӣ э̄ххт вуэрьялл са̄мь кӣлэнҍ я шурьмусс са̄мь кӣлл. Таввялса̄мас са̄ррнэв са̄мь о̄ллмэ Та̄рланӭсьт, Рӯцланӭсьт я Ла̄дтҍланӭсьт.
Таввялса̄мас са̄ррнэв 15,000–25,000 ве̄рьт о̄ллмэдтӭ, сӣнэнҍ 2,000 ве̄рьт са̄ррнэй е̄ллев Ла̄дтҍланӭсьт я кэскэсьт 5,000 я 6,000 ве̄рьт е̄ллев Рӯцланӭсьт.
Wp/sjd/Лӯмь

Лӯмь, е̄нас числасьт луэмман (лат. "Rubus chamaemorus") лӣ ра̄ссь "Rubus" (малина) ро̄дэсьт "Rosaceae" (Розовэ) пӣррсэсьт я ныдтҍшэ тэнн ра̄зь мӯрьй. Лӯмь лӣ по̄ррэм мӯрьй. 
Нэ̄мм.
Лӯмь те̄дтӣдтӭй нэ̄мм лӣ е̄р.-греч. "χαμαί" («е̄ммьне альн») я лат. "morus" («шелковица»).
Кӣллт са̄мь кӣлэсьт са̄һпьплуввма лӯмь коадчетҍ "лоа̄нтэх", а эйй са̄һпьлуввма – "чоарэх".
Лӯмь баяс.
Лӯмь шаннт 10-30 см райя ло̄ппта.&lt;br&gt;
Вуэкьс ле̄в се̄ӈьк я вӯййкас, вуэкьс э̄л ле̄в кӯһт-ко̄ллм лэсстэ.&lt;br&gt;
Ныдтҍшэ вуэкьс э̄л лӣ э̄ххт вӣллькесь ывьнэнч. Лӯмь ке̄ссьма̄нэсьт-сӯййнма̄нэсьт ывьнаст; мӯрьй лоа̄ннтэв пэ̄йель 30-40 пе̄ййвэ.&lt;br&gt;
Мӯрьй диаметр лӣ 1,5 см ве̄рьт. Эйй кӣркна мӯрьй ле̄в руччкэ-рӯппсэ, лоа̄нтэх лӯмь лӣ рэ̄һк-руччкэ. Луэммнэтҍ ко̄ппчэв сӯййнма̄нэсьт я поаррькма̄нэсьт.
Шэнтант сай.
Лӯмь Таввял е̄ммьнепе̄лесьт кэскэсьт 78°N я 55°N ве̄рьт ла̄мпесьт шаннт.
О̄ннъемушш.
Лӯмь лӣ а̄ррвай, куннт я ня̄лькесь мӯррьй. Луэммнэнҍ лӣ витамин C не̄лльй вӯррэ шуря, мэ̄нн апельсинэнҍ.&lt;br&gt;
Луэммнэнҍ варенье, са̄пь я югке ня̄ллксэтҍ чиннэв. Ла̄дтҍе̄ммьнест луэммнэнҍ ликёр (ла̄дтҍкӣлас "lakkalikööri") лыһкэв.&lt;br&gt;
Са̄мь луэммнэнҍ я кӯленҍ ню̄вт чиннэв.&lt;br&gt;
Пынньмушш.
Лӯмь лӣ Вӣллькесьрӯшше̄ммьне Рӯппьсесь кырьесьт.
Wp/sjd/Эсперанто

Эсперанто (эсп. "Esperanto") лӣ искусственнэ кӣлл.
Wp/sjd/Ю̄ййк

Ю̄ййк (таввялса̄мас "juoigan" вай "") лӣ са̄мь о̄ллмэе ла̄ввлэм на̄лль.
Wp/sjd/Лыввьт

Луввьт вай лыввьт лӣ куэлнэгк са̄мь о̄ллмэ ла̄ввлэм на̄лль.
Wp/sjd/Са̄мь гӣммн

Sámi soga lávlla («Са̄мь ро̄д ла̄ввл» таввялса̄мас; кӣллтса̄мас "Соаме шурьмусе ла̄ввл") лӣ са̄мь о̄ллмэ гӣммн. Суммь лӣ сумькырьйхэенҍ Арнэ Сёрли кырьйха я ла̄вл са̄нҍ ле̄в Исак Саба кырьйха.
Wp/sjd/Вэ̄дз

Вэ̄дз лӣ ӣӈӈ на̄лль. Вэ̄дз шаннт, куэссь ча̄дзь атмосферасьт ӣӈӈлувв. Вэ̄дз лӣннчал югкеналшэм форма я ме̄рь.
Wp/sjd/Ӣӈӈ

Ӣӈӈ лӣ ка̄льмса ча̄дзь. Ше̄ӆьчесь ча̄дзь ӣӈӈлувв, куэссь чофта кэлмас лӣ.
Ӣӈ на̄ль.
Югке-налшэм а̄ннмужэнҍ кудтчигк ӣӈ кристалл са̄ййм вуайй югке-налшэм структурлуввэ.
Ӣӈӈ Ih.
Тоа̄йвамусс ӣӈ на̄ль Е̄ммьнесьт лӣ ӣӈӈ Ih. Маль пугк ӣӈӈ па̄лэсьт лӣ тэсьт фо̄рмэсьт, со̄нн ша̄ннт температурэнҍ −0°C:сьт я атмосфера те̄ннҍтмужэнҍ. Ih ӣӈ сӯгквудт лӣ 0.917 г/см3.
Ӣӈӈ Iс.
Ӣӈӈ Iс лӣ ӣӈ на̄лль кубп кристалл са̄ймэнҍ, ко̄нн вуайй вя̄л коа̄ввьнэ Е̄ммьнесьт. Со̄нн шаннт, гу э а̄рркъесь ӣӈӈ, атмосфера те̄ннҍтмужэнҍ, температурэнҍ кэскэсьт −133°C:сьт −124°C райя, я лӣ −73°C райя. Эвтэс а̄ввтмэнҍ со̄нн коа̄вваст Iс ӣӈӈе.
Wp/sjd/Москва

Москва лӣ Рӯшш е̄ммьне шурьмусс ланнҍ я столица. Москвасьт я̄лл 12 692 46 о̄ллмэдтӭ. Москва лӣ нарэдтӓймусс ланнҍ Европасьт я кыдьжянт шурьмусс ланнҍ э̄ллмантэсьт.
Wp/sjd/Та̄ре̄ммьне

Та̄ре̄ммьне вай Норвегия (та̄ркӣлас "Norge") лӣ е̄ммьне Таввял Европасьт.
Wp/sjd/Ла̄дтҍе̄ммьне

Ла̄дтҍе̄ммьне (ла̄дтҍкӣлас "Suomi") лӣ е̄ммьне Таввял Европасьт. Ла̄дтҍе̄ммьне вуэййвланнҍ я шурьмусс ланнҍ лӣ Хельссэнҍ.
Wp/sjd/Кӯвткя̄ййн

Кӯвткя̄ййн (таввялса̄мас "Guovdageaidnu", та̄рас "Kautokeino") лӣ сыййт Таввял Та̄ре̄ммьнесьт.
Wp/sjd/Пысс

Пысс лӣ ря̄шкхэмка̄ввьн.
Wp/sjd/Коалль

Коалль лӣ сӯбпесь руччкесь металл.
Wp/sjd/Ӣӈӈкте̄дт

Ӣӈӈкте̄дт вай психология лӣ те̄дтвудт олма мӣл, юрт, эмоция я выгкэм на̄ль баяс.
Wp/sjd/Рӣммьн

Рӣммьн лӣ эйй шӯрр па̄ннҍ на̄ввьт пэ̄ннэ-на̄ль жыва тугкэсьт лӣййма. Рӣмьнэнҍ лӣ тӯллп вуэййвха̄бпь, се̄ӈькэсь роаӈӈьк, ко̄ллмчӣгк пе̄льй я вӯгкесь се̄ййп. Рӣмьн ле̄в пугкпоррэй — сыйй по̄ррэв э удць ноа̄вьтэтҍ (ка̄ццькъетҍ, те̄йнчлинкэтҍ, лонҍтэтҍ) ныдтҍ э мэнӭтҍ, куэйхэтҍ я югке-налшэм роа̄зетҍ.
Wp/sjd/Рӯцланнҍ

Рӯцланнҍ, вай Рӯц Ланнҍ (рӯцас "Sverige") лӣ ланнҍ Таввял Европасьт.
Wp/sjd/Рӯввьт

Рӯввьт "(Fe)" лӣ металл я химическэ элемент.
Wp/sjd/Та̄р кӣлл

Та̄р кӣлл вай норвежскэ кӣлл (та̄ркӣлас "") лӣ скандинавскэ кӣлл.
Wp/sjd/Ча̄дзь

Ча̄дзь (H2O) лӣ чӣллк, ня̄лькхэм, лэ̄гкхэм я маль ывьнхэм вещества.
Wp/sjd/Аббьр

Аббьр (а̄ббьр) лӣ куэссь ча̄дзь чальм пэвлэнҍ кэ̄рктэв.
Wp/sjd/Ва̄ррь

Ва̄ррь лӣ е̄ммьне, касьт е̄ннэ мӯррэ шэ̄ннтэв.
Wp/sjd/Ве̄шшьк

Ве̄шшьк лӣ рӯппьсесь металл я химическэ элемент.
Wp/sjd/Выӊӊьц

Выӊӊьц лӣ чофта сулемь я ло̄ссесь металл я химическэ элемент.
Wp/sjd/Таннҍ

Таннҍ лӣ сыллпесь металл я химическэ элемент.
Wp/sjd/Сыллп

Сыллп лӣ сӯбпесь коа̄ллшэсь металл я химическэ элемент.
Wp/sjd/Моадьяр кӣлл

Венгерскэ, лубэ моадьяр кӣлл (моад. "") лӣ кӣлл, гӯ пе̄зант урал пӣррас югра туһке (ко̄ннэсьт ныдтҍшэ лӣ ха̄ннт я ма̄ннҍси кӣл).
Моадьяр кӣлэсьт лӣ кугкесь кырьйхэм традицья. Авьтмусс кырьйхэмушш моадьяр кӣлэсьт, ко̄нн баяс мыйй тӣдтӭпь лӣ "Ка̄лльм са̄ррнмушш я рыстнэдтмушш" 1200 ве̄рьт ыгенҍ лӣ кырьйха.
Орфографья.
Моадьяр кӣлэсьт лӣ кӯһт кырьйхэм на̄ль: латин тӣтэтуһк я руническэ тӣтэтуһк, ко̄йн авьтмусс оанӭтҍ а̄ррк тӯе гуэйкэ, я ныммьп лӣ историческэ я адтҍ лӣ тывас оаннӭмужэсьт.
Wp/sjd/Кӣрре

Кӣрре (лат. "Betula nana") лӣ удць пе̄ссьмӯр, вай суэгь на̄лль, ко̄нн вуайй коа̄ввнэ пугкэ тоа̄йва Арктэһьк ча̄рэсьт. Биологическэ классификацья мӣлльтэ тэдта лӣ Ра̄ссь ("Plantae"), кӯ суаӈӈ Пе̄ссьмӯр ро̄дтӭ ("Betula"), Пе̄ссьмӯр-налшэм пӣррсэ ("Betulaceae").
Wp/sjd/Чиммнушш

Чиммнушш вай чӯмнэшш (лат. "Empetrum Nigrum") лӣ ра̄зь на̄лль "Empetrum" ро̄дэсьт Нуҏҏт ("Ericaceae") пӣррсэсьт.
Шэнтант е̄ммьне я сай.
Чиммнушш шаннт Таввял е̄ммьнепе̄лесьт: Европасьт (Вуэрьялл Сибирь райя), Азиясьт (Китайесьт, Монголиясьт, Корея нёаркэсьт) я Таввял Америкасьт.&lt;br&gt;
Со̄н вуайй вуэсстлэ ла̄мьпэсьт, ке̄ддҍк сэенҍ, ва̄ресьт (чуввесь-куэһцэмь ва̄ресьт я ре̄есь ча̄рр важесьт), ча̄рэсьт я вӯннтас альн.
Описание.
Чиммнушш лӣ агкса-руэнн тэӈс.&lt;br&gt;
Рыссе ле̄в руэнн, коричневэ вай сада рӯппьсэ.&lt;br&gt;
Лэст ле̄в 3–6 мм, шэ̄ннтэв ка̄ннҍц ка̄нҍцэсь мӣлльтэ чӯлл вуэкьс.&lt;br&gt;
Мӯрьй ле̄в 4–6 мм ко̄ммтэвӯд, а̄рркъенне сыйй ле̄в чоа̄һпэ, ноэ ле̄в мудта вуэр рӯппьсэ.&lt;br&gt;
Чиммнушш ывьнаст кыдта.
Я̄ллмушш а̄ррввудт я о̄ннъемушш.
Чиммнушш лӣ лоаддв ра̄ссь. Со̄н мӯрьй ле̄в по̄ррэм.&lt;br&gt;
Чиммнушш мӯрьйенҍ лӣ 70%мг райя C витамин.&lt;br&gt;
Мӯрьй са̄һпенҍ вуайй ул я шышшенҍ рӯппстэ (со̄нэсьт лӣ е̄ннэ антоцианин пигмент).&lt;br&gt;
Чиммнушш мӯрьй ле̄в пе̄ррк рыбпэтҍ гуэйкэ, кыдта чиммнуж по̄ррэв пӯдзэ я та̄л. 
Пынньмушш.
Чиммнушш лӣ мэ̄нн-лянч ве̄рьт Рӯшшланҍ региональнэ Рӯппьсесь кырьенҍ.
Wp/sjd/Са̄мь

Са̄мь (та̄ввялса̄мас "sámit", рӯшас "саамы", рӯц я та̄р кӣлэнҍ "samer", ла̄дҍ кӣлэсьт "saamelaiset") ле̄в Таввял Европа вуэннҍт ва̄ннҍ о̄ллмэ. Са̄мь е̄ллев Са̄мь е̄ммьнесьт, кӯ лӣ Та̄р е̄ммьнесьт, Рӯц е̄ммьнесьт, Ла̄дҍ е̄ммьнесьт я Рӯшш е̄ммьнесьт. Пугк э̄ллмантэсьт лӣ 80-100 тоа̄фант ве̄рьт соа̄ме.&lt;br&gt;
Са̄мь са̄ррнэв аххц са̄мь кӣлэнҍ, та̄р кӣлэсьт, рӯц кӣлэсьт, ла̄дҍ кӣлэсьт я рӯшш кӣлэсьт.&lt;br&gt;
Соаменҍ ле̄в ӣджесь гӣммн, фла̄гк я со̄бэр.
Са̄мь кӣл.
&lt;br&gt;
Са̄мь кӣл ле̄в кӣлл туһк урал кӣлле пӣррсэсьт. Са̄мь кӣлле ле̄в аххц, сӣнэнҍ кудт ле̄в кырьйхэмнэль (сӣнэнҍ ле̄в ӣджесь алфавит). Пугк са̄мь кӣл латиницасьт кырьйхэв, окромя кӣллт са̄мь кӣлле.
Тӯй.
Та̄ввялса̄мь кӣлэсьт са̄мь тӯй коадчетҍ "duoddji". Са̄мь тӯййшэв е̄нас югке-налшэм коа̄вьнэтҍ: оалмоллмэ тӯййшэв ныйпэтҍ, барабанэтҍ я кукьсэтҍ, нызан ло̄дтэв кӯшшэтҍ я куарнэдтэв.
Са̄мь нарэд символ.
&lt;br&gt;
Wp/sjd/Соаййв са̄мь кӣлл

Соаййв са̄мь кӣлл вай соаввьй са̄мь кӣлл ("åarjelsaemien gïele") лӣ вуэрьялл са̄мь кӣлл. Соаййвса̄мас са̄ррнэв 600 о̄ллмэдтӭ Та̄рланӭсьт я Рӯцланӭсьт.
Алфавиһт.
Соаййв са̄мь алфавитэсьт лӣ 25 букватҍ.
Wp/sjd/Колтта са̄мь кӣлл

Колтта са̄мь кӣлл, ӣжесь нэ̄м нуҏҏьт са̄мь кӣлл ("nuõrttsääʹmǩiõll" вай "sääˊmǩiõll") лӣ урал кӣлл, кӯ пе̄зант са̄мь кӣлэ нуҏҏьт туһке. Колттаса̄мас са̄ррнэв са̄мь о̄ллмэ Ла̄ннҍе̄ммьнесьт (400 ве̄рьт о̄ллмэдтӭ, е̄нас Чеветя̄вьрэсьт), Рӯшше̄ммнесьт (ва̄нӓмп 30 о̄ллмэдтӭ Нюэһтҍя̄ввьр, Луя̄ввьр я Туллэм сыйтэнҍ) я, мудта коа̄йвэ мӣллтэ, Та̄рре̄ммьнесьт.
Исторья.
Шаннте̄ммьне Шӯрр туар эвсэсьт колттаса̄мас Ла̄ннҍте̄ммьне не̄лльй сыйтэсьт соа̄ррнэнҍ (ко̄йн кэскэсьт лӣйенҍ Сӯнҍгель я Пя̄дзам сыйт Пя̄дзам па̄ҋкэсьт). Маӈӈа Шаннте̄ммьне Шӯрр туарэсьт тэгка сыйтэтҍ Советскэ Эхтнэгке э̄ннҍтэшь я колттаса̄мь нарэдт лӣ ве̄ӆьтха тэгка поа̄ҋкэнҍ Чеветя̄ввьр, А̄нар я Не̄ллемь сыйтэтҍ А̄нар эхтнэг е̄ммьнесьт.
Э̄ввтэль колттаса̄мас ныдтҍшэ Та̄рре̄ммьнесьт соа̄ррнэшь (Ня̄ввдэм сыйтэсьт Сёр-Варангер эхтнэгэсьт). Адтҍ кӣлэсьт лӣ ло̄ссесь па̄лль, ноа сыйтэсьт лӣ ва̄ймлэсь са̄мь нарэдт я о̄ллмэ кӣһчлэв ӣджесь кӣл пя̄ллшэ я я̄ллхэ.
Официальнэ сайй.
Ла̄ннҍте̄ммьнесьт.
Ла̄дтҍе̄ммьнесьт колттаса̄мас са̄ррнэв 300—400 ве̄рьт о̄ллмэдтӭ. Ла̄ннҍте̄ммьне Са̄мь Кӣл Акт (1086/2003) мӣлльтэ, колтта са̄мь кӣлл лӣ э̄ххт ко̄ллм са̄мь кӣлэсьт, ко̄йт вуайй оаннӭ официальнэ тӯе выгкэмуж гуэйкэ Лапландэсьт. Колттаса̄мь лӣ А̄нар эхтнэг официальнэ кӣлл, я оалкхэсь школа тамьпэ курсэтҍ аннҍтэв — кӣл оаннӭй гуэйкэ я гӯ вӣресь кӣлл. 
Рӯшше̄ммьнесьт.
Рӯшше̄мьнесьт официальнэ пыммьнэнҍ лӣ лышшэ э̄ххт са̄мь кӣл (элля ра̄ттҍк — кӣллт, а̄һкель, та̄ррьй вай ко̄лтта), я тэнн гуэйкэ колттаса̄мь кӣлэсьт элля надта официальнэ са̄йй. О̄дтмусс аннҍтмужэ мӣлльтэ, нюэһтя̄ввьр колттаса̄мас са̄ррн адтҍ лышшэ э̄ххт оалмолма — Вольсанндэр Иванович Герасимов (рӯшас "Александр Иванович Герасимов"), шэ̄ннтма Нюэһтҍя̄ввьр сыйтэсьт.
Та̄рре̄ммьнесьт.
Колттаса̄мь кӣлэсьт элля ниманҍтэ официальнэ са̄йй Та̄рре̄ммьнесьт.
Вӯлкхэллнэг.
Ristikent — Язык Лопарей (Русская Лапландия)
Wp/sjd/Пӣтэ са̄мь кӣлл

Пӣтэ са̄мь кӣлл (пӣтэса̄мас "bidumsámegiella") лӣ вуэррьял са̄мь кӣлл.
Wp/sjd/Ю̄лев са̄мь кӣлл

Ю̄лев са̄мь кӣлл ("julevsámegiella") лӣ вуэррьял са̄мь кӣлл. Ю̄левса̄мас са̄ррн 650 о̄ллмэдтӭ Та̄рланӭсьт я Рӯцланӭсьт.
Wp/sjd/Кеми са̄мь кӣлл

Кеми са̄мь кӣлл лӣ ёамм нуҏҏьт са̄мь кӣлл. Кемиса̄мас соаррнэшь са̄мь сыйтэнҍ Кӯсамо поа̄лльтэ, Лаппи соа̄йвэсьт.
"Äätj miin, ki lak täivest."
"Paisse läos tu nammat."
"Alda pootos tu väldegodde."
"Läos tu taattot nou täivest, ku ädnamest."
"Adde miji täb päiv miin juokpäiv laip."
"Ja adde miji miin suddoit addagas, nou ku miieg addep miin velvolidäme."
"Ja ale sääte miin kjäusaussi."
"Mutto tjouta miin pahast."
"Tälle tu li väldegodde, vuöjme ja kudne ijankaikisest."
"Amen.
Wp/sjd/Кайнӯ са̄мь кӣлл

Кайнӯ са̄мь кӣлл лӣ ёамм нуҏҏьт са̄мь кӣлл. Кайнӯса̄мас соаррнэшь Кайнӯ е̄ммьнесьт Ла̄дтҍ е̄ммьнесьт.&lt;br&gt;
Кайнӯ са̄мь кӣлл ка̄дэ 18. агесьт.
Wp/sjd/Ӯмэ са̄мь кӣлл

Ӯмэ са̄мь кӣлл ("ubmejesámiengiälla") лӣ вуэрьялл са̄мь кӣлл. Ӯмэса̄мас са̄ррн 10-20 ве̄рьт о̄ллмэдтӭ Рӯцланӭсьт. Э̄ввтэль ӯмэса̄мас соаррнэшь Ӯмэ ёг рынтэсьт адтҍенч Аръеплугэсьт, Сорсэлэсьт я Арвидсъя̄вьресьт соайв гоаррэ.
Алфавиһт.
Ӯмэ са̄мь кӣл алфавитэсьт лӣ 30 букватҍ.
Wp/sjd/Вӣллькесьрӯшше̄ммьне

Вӣллькесьрӯшше̄ммьне вай Вӣллькесьрӯшш Республика (вӣл.-рӯшас "Рэспубліка Беларусь", рӯшас "Республика Беларусь" вай "Белоруссия") лӣ е̄ммьне Нуҏҏьт Европасьт.
Wp/sjd/Украина

Украина (укр. "Україна") лӣ е̄ммьне Нуҏҏьт Европасьт.
Wp/sjd/Латин кӣлл

Латин кӣлл вай латинскэ кӣлл (лат. "lingua latīna") лӣ ёамм я ӣммельлушшмуж кӣлл, кӯ пе̄зант индоевропа кӣлэ пӣррсэ италья кӣлэ туһке. Латин кӣлл ыдт авьтмуссе Лациесьт, Тибр ёг вӯлль вырьтэсьт, латин-фалицья кӣлэсьт, я ля̄йй удць, ноа а̄йкэнҍ манн о̄ммп Италья ня̄ррка, а маӈӈа, куэссь шаннт Роаман республэгкь ва̄ллткӣлэнҍ, э эвтэс, Европа соаййв-нуҏьтас, Таввял Африкая э Удць Азьяя.
Wp/sjd/Скандинавскэ кӣл

Скандинавскэ вай таввял германскэ кӣл ле̄в кӣл туһк германскэ кӣл тугкэсьт индаевропейскэ кӣл пӣррсэсьт. Скандинавскэ кӣлэнҍ пукэ авьтмуссе соа̄рнънэтҍ Таввял Европасьт: Рӯһце̄ммьнесьт, Да̄не̄ммьнесьт, Та̄ре̄ммьнесьт, Исландиясьт, Ла̄дтҍе̄ммьнесьт я Фарэр сӯллэнҍ. 
Пугк адтҍя скандинавскэ кӣл ле̄в е̄рркъя скандинавскэ кӣлэсьт шэ̄ннтма.
Wp/sjd/Пе̄ййв (та̄ссьт)

Пе̄ййв лӣ та̄ссьт.
Wp/sjd/Евро̄па

Евро̄па лӣ э̄ллмант кусськ Таввял е̄ммьнепе̄лесьт.
Wp/sjd/Куккьс

Куккьс лӣ са̄мь мӯрр на̄һпь.
Wp/sjd/Английскэ кӣлл

Английскэ кӣлл (аӈгл. "English"), нышшэ англискэ кӣлл вай иӈглиш кӣлл лӣ вуэррьял германскэ кӣлл, шурьмусс нарэдкэскса тӣдҍнэдтвуд кӣлл э̄ллмантэсьт. Ныдтҍшэ аӈглас са̄рнэтҍ Шӯрр Британиясьт, Америка Э̄ххтма Шта̄тэнҍ, Канадасьт, Австралиясьт, Ирландиясьт, О̄дт Зеландиясьт я мудта лэнӭнҍ.
Алфавиһт.
Аӈглийскэ кӣл алфавитэсьт лӣ 26 бӯквэдтӭ.
Диалект я варьянт.
Аӈглийскэ кӣлэсьт лӣ е̄ннэ диалектэ, я ныдтҍшэ региональнэ варьянтэ.
Шурьмус аӈглийскэ кӣл региональнэ варьянт ле̄в:
История.
V аг. кэскэсьт пӯдтӭнҍ е̄рркъя германла – ю̄т, а̄ӈгл я са̄кс о̄ллмэ – Британскэ сӯллъе. Адтҍенч а̄ӈгла ле̄в сӣн пуллдэг. Танна сӣн кӣлл ля̄йй мудта германскэ кӣл налшэм. X аг. кэск райя со̄н ля̄йй эйй е̄ннэ вуайхувма.&lt;br&gt;
Британия вуэннҍт о̄ллмэ лийенҍ ке̄льт, ко̄йтгуэйм германла тӯрнӭнҍ; 80 соанӭ райя аӈглийскэ кӣлле пӯдтӭнҍ ке̄льт кӣлэнҍ, ва̄лльтэ "clan" – «ро̄дт, о̄ллмэ», "whisky" – «виски». Е̄намп соанӭ лӣйенҍ пуадтма латин кӣлэсьт. Кэскэсьт сӣнэ ле̄в:
 – "street" «чуэкас» — лат. "strata via";
 – "wall" «стенн» — лат. "vallum";
 – "wine" «выннҍ» – лат. "vinum";
 – "pear" «груша» – лат. "pira";
 – "cheese" «сыр» – лат. "caseus".&lt;br&gt;
Е̄рркъя-аӈглийскэ кӣлэсьт кырьешь аӈгла-са̄кс рӯнагуэйм . Латиница оа̄лкэһтҍ о̄ннъюввэ VII агесьт, я со̄нэсьт ля̄йй мэ̄нлянчверьт лашшь букватҍ: "ð, ƿ, þ, ƿ" я мудта.
Соанӭ руэһк.
Маль 60% аӈглийскэ кӣл соанӭ пӯдтӭнҍ латин кӣлэсьт я мудта романскэ кӣлэнҍ:
 "* югкеналшэм ро̄д местоименья: he – оалм ро̄дт, she – нызан ро̄дт, it – кэ̄сск ро̄дт"
Wp/sjd/Латиница

Латиница вай латин тӣтэ туһк лӣ кырьйхэмна̄лль.
Wp/sjd/Германскэ кӣл

Германскэ кӣл – кӣл туһк индоевропейскэ кӣл пӣррсэсьт.
Wp/sjd/Французскэ кӣлл

Французскэ кӣлл лӣ романскэ кӣлл.
Wp/sjd/Выннҍ

Выннҍ лӣ роавас югкмушш виноград мӯрьйенҍ.
Wp/sjd/Ко̄ффь

Ко̄ффь (ныдтҍшэ ка̄фэ, кофэ) лӣ югкмуж на̄лль, кӯ ко̄ффьбо̄бэнҍ лыһкъювв. Ко̄ффь ва̄йймладт я сӯррвладт.
Лыһкмушш.
Югке ко̄фь оа̄ллкхэшш лӣ ко̄ффьпя̄ллт, я э̄ллмантэсьт лӣ е̄ннэ па̄ҋҋкэ касьт о̄ллмэ шэ̄ннтътэв тэ̄нн. Шӯрьмуз е̄мьне ко̄ффь лыһкмуж мӣлльтэ ле̄в Бразилья, Вьетнам, Индонэзья, Колумбья я е̄ннэ мудта.
Па̄шшьтмушж процэсс.
Ко̄фь па̄шшьтмуж процэсса пе̄знэв не̄лльй шуэрьмусс куськ:
Ко̄фь аннҍтмушш югкмушшэнҍ.
Ко̄фь вуэйй югкэ кӯһт шуэрьмус на̄лесьт: ме̄вв ко̄ффьбо̄бэ пӯлле чоа̄зенҍ вай поаррэ сунтхэй ко̄фь.
Кыппьтэ ме̄вв ко̄фь вуэйй югке-на̄лла:
Wp/sjd/Мӣһкь

Мӣһкь лӣ кэ̄ллм коаннҍтэмка̄ввьн вӯййк тӣренҍ чо̄һкэм я те̄ҏҏпэм гуэйкэ.
Мӣкесьт ле̄в кугкесь те̄ррь я нэ̄дт; тоа̄ййв со̄нэсьт ныдтҍшэ лӣ га̄рда — мӣкь кусськ кӣдэтҍ пыннем гуэйкэ. Мӣкь те̄ррь лӣ а̄рркъенне 40–120 см кугкесьвудэсьт я кӯһтэ ӣҏьтэнҍ та̄һкта. Мӣкенҍ ле̄в е̄ннэ югкеналшэм ноа̄лле югке поа̄ленҍ я э̄ллманнт поа̄ҋкэнҍ; ле̄в шӯрр мӣкь кӯтӭнҍ кӣдэнҍ оаннӭм гуэйкэ я удця мӣкь, ко̄йт эфтэнҍ кӣдэнҍ оаннӭ вуайй.
А̄рркъенне мӣкетҍ лыгкэтҍ ста̄лесьт, а̄йкэсь мӣкь лыһкешь . Авьтмусс э̄ллм мӣкь лӣйенҍ кинжалэнҍ шэ̄ннтма
я ыдтӭнҍ проннc агесьт 1700 вай 1600 ве̄рьт ыг. мӣн э̄ра райса.
Этимологья.
“Мӣһкь” са̄нӭсьт лӣ германскэ шэ̄ннтмушш.
Са̄мь кӣлэтҍ мӣкь нэ̄мм пӯдӭ ла̄дтҍ са̄нӭсьт "miekki", кӯ шэ̄нтэ моа̄нтарла̄дтҍ "*mëëkka" са̄нӭсьт, а тунн кӣлле ля̄йй е̄рркъя скандинавскэ са̄нҍ "mækir" вай моа̄н.-германскэ са̄нҍ "*mēkijaz" ва̄ллтма. Элля оа̄нтшэм, ко̄ххт тэдт са̄ннҍ ля̄йй тамьпе шэ̄ннтма вай манҍтэ кӣлэсьт со̄нн ля̄йй тоагэ пуадтма.
Ка̄ввь.
Мӣке тӣре вуэйев югкеналшэм ка̄вь лӣйе. Схе̄ма чинчпе̄льт вӯзяһт а̄рркъесь европейскэ кэ̄сскагкьесь мӣһкь.
Ра̄ттҍкмушш кэскэсьт мӣке я кӣнжалэ условнэ лӣ, ама пугк тоа̄йва мӣһкь роа̄тткъювв кукя тӣренҍ (40 см-анҍ, е̄ресь пыйнэмуж мӣлльтэ — 60 см-анҍ).
Тя̄ннт вуайй 700 г-энҍ (гла̄диус) 4 кг райя (цвайхэндэр, фла̄мберг) лӣйе, надта тоа̄вьнэнҍ — 6,5 кг райя. А̄рркъесь эфтэнҍ кӣдэнҍ оаннӭм гуэйкэ мӣкь тя̄ннт маль пай 0,9–2 кг ля̄йй.
А̄йкесь рӯввьт тӣренҍ лӣйенҍ ёррьпесь нюнҍ тэнн па̄ль паййнэмуж ре̄вьн гуэйкэ, ама сыйй лӣйенҍ тоавас вӯсьт рашшьенне пынньюввма рӣке. Бронь шӣгкнэмужэнҍ те̄рь лыһкешь пай ке̄нҍця, кэ̄ррса я чо̄гк нюнӭгуэйм бронь чо̄һкэм гуэйкэ.
Надта е̄дтэм те̄рь ле̄в коа̄мьт я се̄ӈьк, тоа̄ййв сӣнэнҍ лӣ те̄рь ке̄пьнэм гуэйкэ со̄н кэ̄ррвуд уһцнэмуж а̄рвэнҍ. Чо̄һкмужэ гуэйкэ лыһкма тӣренҍ ле̄в ка̄зя, ра̄тткма кэ̄сск вӯрьтэнҍ кэ̄ррвуд шурьнэм гуэйкэ я чо̄гк кӣженҍ.
На̄ль.
Куллъей мӣке на̄ль ле̄в:
Мӣкь кӯтӭнҍ кӣдэнҍ оаннӭм гуэйкэ:
Wp/sjd/А̄рьсъёгк сыййт

А̄рьсъёгк сыййт (рӯшас "Варзино" вай "Варзинский погост") лӣ ка̄дтма са̄мь сыййт Ба̄ренц ме̄р рынтэсьт алльт А̄рьсъёг ня̄льмэсьт. А̄рьсъёгк ля̄йй Нуҏҏьт сыйт соа̄ме ке̄ссь е̄ллем сайенҍ. Югкеналшэм па̄ленҍ тамьпе ӣле 200 соа̄ме райя аххтан.
Исторья.
А̄рьсъёгк сыййт лӣ 17. агесьт куллъей.
Советскэ па̄лесьт тамьпе ля̄йй «А̄рьсъёгк» колхосс тӯййшуввма, кӯ маӈӈьла 1930. ыге оалкхэжэсьт А̄рьсъёгк сыййт шэ̄нтэ е̄ллем сайенҍ, ко̄ннэсьт пырр ыгь ӣллешь. 1963. ыгь райя со̄нн ля̄йй Са̄мь раёнэсьт, маӈӈа Луя̄ввьр раёнэсьт.
1968 ыг. А̄рьсъёгк сыййт я колхосс лӣйенҍ вэ̄ццкма, а я̄наш е̄ллейе вя̄ӆӆтэдтэнҍ Луя̄ввра.
Е̄ллей.
Маль пугк сыйт е̄ллей лийенҍ са̄мь.
А̄рьсъёгк сыйтэсьт ке̄сся ӣле:
А̄рьсъёгэсьт шэ̄ннтма.
А̄рьсъёгк сыйтэсьт лӣ са̄мь уһцэй я кырьйхэй Афанасьева Е̄льцэ Нӣна шэ̄ннтма.
Wp/sjd/Мӯрман е̄ммьне

Мурман е̄ммьне лӣ е̄ммьне Рӯшшланҍ таввял-вуэрьйлэсьт я со̄н 51. субъект. Административнэ цэ̄ннтр лӣ Мурман ланнҍ.
Wp/sjd/Удмурт кӣлл

Удмурт кӣлл (удм. "удмурт кыл") лӣ урал кӣлл перэм тугкэсьт пе̄знэй. Удмурт кӣлл лӣ шаннткӣлл е̄намп гӯ 255 000 удмурт о̄ллмэе гуэйкэ (2020 ы.).
Удмурт кӣл роаткнэгк мудта перэм кӣлэнҍ лӣ ӣджесь та̄гкмушш, кӯ маӈесь са̄ннҍкуськ э̄л кэ̄рркад (ыжэмь килэсьт авьтмусс са̄ннҍкуськ э̄л, перэм ыжэмь кӣлэсьт со̄нн вуэйй кэ̄ррктэ югке са̄ннҍкуськ э̄л).
Сайй.
Удмурт кӣлл лӣ воа̄ллтланнҍ я официальнэ кӣлл Удмурт республэкэсьт.
Wp/sjd/Мо̄кша кӣлл

Мокша кӣлл лӣ кӣлл ла̄дтҍ-угор кӣлл тугкэсьт, е̄ннҍкӣлл мокша о̄ллмэ гуэйкэ. Альтэсь кӣлл мокша кӣл гуэйкэ лӣ эрзя кӣлл, ноа сӣн оаннӭй ев вуэй канҍц канҍцэсь оантшэ.
Алфавиһт.
Мокша кӣл алфавитэсьт лӣ 33 буквэдтӭ. Со̄нэсьт ле̄в мугка шэ буква, ко̄ххт я рӯшш алфавитэсьт.
Wp/sjd/Э̄ввт лысст/Мудта кӣл

 "·" "·" "·"   Nuõrttsääʹmǩiõll  "·" "·"  Åarjelsaemien gïele "·" "·" "·" "·" "·" "·" "·"  Varšinaiskarjalan kieli "·" "·"
Wp/sjd/Пе̄рьвесськ

пе̄рьвесськ
Wp/sjd/Осло

Осло (та̄рас "Oslo", соа̄ййвса̄мас "Oslove") лӣ Та̄ре̄ммьне шурьмусс ла̄ннҍ я вуэййвла̄ннҍ. Осласьт я̄лл 709 чӯдтӭ ве̄рьт о̄ллмэдтӭ (2024).
Wp/sjd/Дортмунд

Дортмунд (ерман. "Dortmund") — ланнҍ Германиясьт.
Wp/sjd/Се̄ййдъя̄ввьр

Се̄ййдъя̄ввьр вай Се̄ййтъя̄ввьр лӣ я̄ввьр Луя̄ввьр урьтэнҍ Куэллнэгк нёаркэсьт. Се̄ййдъя̄вьр ля̄шш 189 метрэдтӭ ме̄р ре̄вьн альн.
Wp/sjd/Пӯдзэ

Пӯдзэ ле̄в кэ̄ннц жыва-налль, пэ̄ҏҏтлуввма коаннҍт. Пӯдзэ я пӯдзэе пынньмушш ле̄в чофта шӯрр югке-налшэм таввял о̄ллмэе культурэнҍ, соа̄ме культур ва̄ллтма. 
Пыйймушш са̄мь культурэсьт.
Са̄мь оаннӭв пӯдзэтҍ по̄ррмуж я ве̄ӆӆьтмуж гуэйкэ, сӣн тӯльенҍ лыһкэв оа̄сскэ я куэдҍ ве̄шэтҍ. 
По̄ррмушш.
Ке̄сся пӯдзэ по̄ррэв ра̄зь, мӯр э мӣсстэгэ лэстэтҍ я сӯйн, та̄лльва — я̄гкал я мудта лабпэтҍ.
Wp/sjd/Туэммь ланнҍ

Туэммь ланнҍ (рӯшас , селькуп кӣлэсьт "Топӄо") лӣ ланнҍ Рӯшше̄ммьнесьт Вуэррьял Сыбберь нуҏьтэсьт Туэммь ёг (рӯшас "Томь") рынт альн. Со̄нн лӣ Туэммь е̄ммьне (рӯшас "Томская область") я Туэммь раён административнэ кэ̄сск. Туэммь ланӭсьт я̄лл 545 391 о̄л. (2024).
Туэммь ланнҍ ля̄йй 1604 ыгесьт тӯййшуввма я лӣ э̄ххт вуэмьмусс лэнӭнҍ Рӯшше̄ммьнесьт. Со̄нн лӣ ва̄жнэ о̄һпнуввэм я те̄дт кэ̄сск: Туэммь ланӭсьт лӣ 9 университеһтэ, кэскэсьт сӣнэ лӣ Туэммь Государственнэ Университеһт (оанҍха ТГУ) — Сыбберь вуэмьмусс университеһт, 1878 ыгесьт тӯййшуввма. Туэммь ланҍ университетэнҍ о̄һпнувв аххтан е̄намп 100 чӯдтӭ студентэдтӭ.
Ланҍ па̄ҋк.
Туэммь ланӭсьт ле̄в не̄лльй раён: Кировскэ, Ленинскэ, Октябрьскэ я Советскэ. Тэйта раёнэтҍ ныдтҍшэ пе̄зант 7 сыййтэ: Дзержинскэ (рӯшас "Дзержинское"), Киргизка, Копылова, Лоскутова, Све̄тлэ (рӯшас "Светлый"), Тимирязевскэ (рӯшас "Тимирязевское") я Эушта.
Wp/sjd/Кӯзэӈӈьк

Кӯзэӈӈьк (рӯшас ', лат. "Perisoreus infaustus") лӣ удць лоаннҍт вӯрэч-налшэм пӣррсэсьт. Со̄нн я̄лл Евразья ля̄мтэнҍ (Скандинавьясьт Чукотка райя). Тойво Итконэн са̄ннҍнэгкесьт кӯзэӈьк ӣн ӣввчемушш лӣ кырьйхма гӯ "сва̄к-сва̄к".
Этимологья.
Кӣллтса̄мь кӣлэсьт нэ̄мм "кӯзэӈӈьк" по̄дтал моа̄нтарса̄мь са̄нӭсьт "*kuoksëŋkē", ко̄ннэсьт ныдтҍшэ по̄дтлэв:
Wp/sjd/Пе̄шштра̄кэнч

Пе̄шштра̄кэнч (рӯшас "", лат. "Motacilla alba") лӣ удць лоанҍт на̄лль "Motacillidae" пӣррсэсьт.
Ка̄ссв.
Пе̄шштра̄ка роаӈьк вуайй шэ̄ннтъе 16,5—19 см райя я лӣ те̄ннҍтэ 20-30 ве̄рьт граммэ. Со̄нэсьт лӣ кугкесь пэ̄дтш, ко̄йн лоаннҍт пай луввсалл, куэссь чуэннч е̄ммьне альн вай вӣжянт. Роаӈӈьк эввьн маль о̄ммпан кӯввэ лӣ, вӯлль саесьт лӣ вӣллкэ. Вуайвэнч лӣ ныдтҍшэ вӣллкэ, чоа̄һпесь чо̄ннтэнҍ я лоа̄гэнҍ.
По̄ррмушш.
Пе̄шштра̄ка вӯййксэсь по̄ррмушш лӣ югке-налшэм па̄ҋкэсьт па̄ҋҋка. А̄рркъенне сыйй вуайев по̄ррэ чӯшшкперьетҍ, оа̄дзкэтҍ, удць ыдҍнэтҍ э моллюскэтҍ, ма̄дэтҍ я мудта ча̄зесьт я е̄ммьнесьт е̄ллей удць жэватҍ.
Wp/sjd/Воа̄һп

Воа̄һп лӣ паразитъесь кӯммпар-на̄лль, кӯ шаннт ёа̄мм я кэ̄бп пе̄ссьмӯрэ сӯге альн. Роа̄тткъювченҍ бакалэсьт, воа̄бп ка̄ввьн лӣ сӯбптамп я кӯсстай е̄намп кӯммпрэнҍ.
Нэ̄мм.
Та̄ррьмъясьт кӣллтса̄мь кӣлэсьт са̄нҍ "воа̄һп" ё ев оанҍ, ноа вуайй коа̄ввьнэ со̄н Т. Итконэн са̄ннҍнэгкесьт. Мудта са̄мь кӣлэсьт тэдта са̄ннҍ кӯсстай гу vapp (колтта-са̄мь кӣлл) я sváhppa (ю̄левса̄мь кӣлл).
Ка̄ссв.
Шэнтнэз ле̄в эфтыгкса, юэлкаһта, рошшкэсь паялт я вӣллькэсь губканҍ (гименофорэнҍ) вӯлленҍ, э ле̄в тӯллп, -налль фо̄ррм, шэ̄ннтэв тугкенҍ вай эфтэ-эфтэ. Годтҍ воа̄бпэсьт лӣ по̄ррэм ка̄ввьн, тэнн гуэйкэ, го̄ со̄нн лӣ чофта кэ̄рр, о̄ллмэ а̄рркъенне ев по̄р со̄н.
Wp/sjd/Лопарская сыййт

Лопарская сыййт (рӯшас "Лопарская") - са̄мь сыййт Куэллнэгк ёг рынтэсьт. Шэ̄ннтма лӣ 1942 ыгесьт.
Лопарская сыйт баяс.
Лопарская сыййт лӣ 1956 ыгесьт оассма, куэссь ве̄ӆӆьтэшь сыййта зональнэ структурнэ станцья «Те̄дт» Краснэ сыйтэсьт. Станцья лӣ 1926 ыгесьт оассма, ля̄йй Оксин сыйтэсьт Поннӭ ёг рынт вуэлькесь пе̄льт оассма, ко̄ллм километрасьт Краснэ сыйтэсьт. Тэдта станцья шэнтэ 1932 ыгесьт опорнэ зоотехническэ пунктэнҍ пӯдзэтҍ пынньмужэсьт.
Ныммьп сыййт, Канёвка, ля̄йй ё 1942 ыгесьт шэ̄ннтма, пӯдзэ пынней лыһкенҍ фронт гуэйкэ. Э̄ххтътэнҍ кӯһт сыйт. Цэннтрэнҍ шэнтэ Лопарская сыййт. Пӯдзэ пынньмушш элькэ пуэраст паяс шэ̄ннтэ. Я 1995 ыгесьт пӯдзэдтӭ ля̄йй ё лоагкь туафнэдтӭ. Перестройка а̄йкесьт пуаз чӯдзэ пудтӭнҍ браконьерства я суэллнэмуж гуэйкэ. Пӯдзэ пынней кӯдтъенҍ лыгкэха.
Сыййт е̅лльетҍ ля̄йй танна ко̄ллм чӯдтҍ о̄ллмэдтӭ. Сӣнэ кэ̄скэсьт выдтлоагкь са̄мь о̄ллмэдтӭ ля̄йй, е̄намп пай пеннҍсьонер. Официальнэ статистика мӣлльтэ лыгкнаһтэмь о̄ллматҍ ля̄йй 67 проценнта. Экономическэ е̄ллем тӯйй ля̄йй вӯлльгесь. 
Кӯлетҍ шылле Куэллнэгк ёгэсьт едтҍ луэшштма. Са̄мь о̄ллмэ выгкенҍ акцья туарэс ва̄ллт о̄ллматҍ, штобэ воалльтэ моаст кӯлетҍ шыллем сэетҍ.
Wp/sjd/Пе̄дар ланнҍ

Пе̄дар ланнҍ (рӯшас "Санкт-Петербург", э̄ввтла Петроград (ыг. 1914—1924) я маӈӈа Ленинград (ыг. 1924—1991) лӣ ныммьп шурьмусс ланнҍ Рӯшше̄ммьнесьт. Со̄нн ля̄шш Ла̄дтҍлӯхт рынтэсьт Нева ёг ня̄льмэсьт Рӯшше̄ммьне таввь-вуэррьйлэсьт. 2024 ыгесьт ланӭсьт я̄лл маль 5,6 мильён о̄ллмэдтӭ; со̄н э̄ля ко̄ммтвудт лӣ 1439 км².
Пе̄дар ланнҍ лӣ 16. (27.) вӯссьма̄н 1703 ыгесьт цоа̄рэнҍ Пе̄дрэнҍ I тӯййшуввма я нэ̄ммдуввма лӣ пассь Пе̄дар цысста. Ходтҍ со̄нн э ля̄йй пассь Пе̄дар цысста нэ̄ммдуввма, ноа а̄йкэнҍ шэ̄нтэ е̄намп Пе̄дар I нэ̄мэнҍ корнэдтэ. Ыгенҍ 1714—1728 я 1732—1918 Пе̄дар ланнҍ ля̄йй .
Выйемна̄ль.
Пе̄дар ланнҍ лӣ Рӯшше̄ммьне ныммьп шурьмусс транспортнэ чӯллм. Со̄нэсьт ле̄в рӯввьт я автэмбилль чӯһкас, ме̄рр я ёгк выйемна̄ль, метрополитэнн я е̄рапоррт. 
Пе̄дар ланҍ е̄рапоррт — Пулкова (рушас "Пулково") — ля̄шш ланҍ соа̄ййв ре̄вьнэсьт Московскэ раёнэсьт 15 километранҍ ланҍ кэ̄сск райесьт. Пулкова е̄рапоррт ля̄йй 1932 ыгесьт а̄ввьда.
Пе̄дар ланнҍ рӯввьт чуэкас чӯллм лӣ ныммьп шурьмусс Рӯшше̄ммьнесьт маӈӈа московскэсьт я авьтмусс шэ̄ннтэм а̄йк мӣлльтэ — Рӯшше̄ммьне рӯввьт чӯһксэ исторья оа̄лкэ тэста 19. а̄гесьт. Пе̄дар ланӭсьт ле̄в кудт рӯввьт чуэкас вокзал: Балтийскэ, Витебскэ, Ладожскэ, Московскэ я Финляндскэ. Кэскэсьт Москва я Пе̄дар ланҍ вэ̄ххтъесь по̄яс «Сапсан» манн.
Пе̄дар ланҍ метрополитэнн ро̄бхуж 1932 ыгь райесьт. 2019 ыгь оалкхэжэсьт ланӭсьт ля̄йй 72 ста̄нцъя 5 ця̄һксэ альн, ко̄нн э̄ххтса кӯһкьвудт ля̄йй 124,7 км.
Пе̄дар ланҍ трамвайй са̄ййм лӣ шурьмусс Рӯшше̄ммьнесьт я ня̄льянт шурьмусс э̄ллмантэсьт. Со̄нн ро̄бхуж 1902 ыгь райесьт. 2000. ыге кэск райесьт Пе̄дар ланҍ трамвайй са̄ййм ля̄йй шурьмусс э̄ллмантэсьт трамвайй са̄йймэнҍ, мэ̄нн эвтэсьт ля̄йй Гинэсс рекордэ кыррья ва̄ллтма. Адтҍ Пе̄дар ланӭсьт ро̄бхушшэв 42 уж, сӣнэнҍ 2 ле̄в а̄ййка ка̄һтма. Са̄йм кӯһкьвудт лӣ 231 км, пугк ужэ кӯһкьвудт лӣ 500 км.
Ланҍ па̄ҋк.
Пе̄дар ланӭсьт лӣ 18 раённэ:
Ныдтҍшэ ланҍ раёнэ рӣвьнэнҍ лӣ 9 ланнӭ (Зеленогорск, Рӯппьсесь Сыййт (рӯшас "Красное Село"), Кронштадт, Ломоносов, По̄ввэл ланнҍ (рӯшас "Павловск"), Петергоф, Пушкин, Сестрорецк) я 21 сыййт.
Wp/sjd/Кӣл кя̄ййн (газета)

„Кӣл кя̄ййн“ лӣ эйй официальнэ газета кӣллтса̄мь кӣлэсьт, кӯ лӣ луэшшьтма Луя̄ввьр сыйтэсьт 2009-нт ыгь нюххчма̄нэсьт. Газетасьт ля̄йй лышшэ э̄ххт номмяр, касьт ля̄йй кудт лыст. Со̄нн тӯллей о̄дтас, са̄рнэг, а̄рьв, стӣха я удць моа̄ййнас.
Редакцъя туһк.
Газета редакцъя туһке пе̄знэнҍ те̄дтидтэй Михаэль Рисслер я Элизабет Шэллер, Шаршина Сымман Нӣна я Данилова Tя̄һпан Све̄та, консультант Антонова Вуэнтре Са̄ндра, Афанасьева Е̄льце Нӣна, Носова Мишк Зоя я студент ва̄льтэтҍ вуэзь проектэсьт, Афанасьева Ладэмэрр А̄ннь я Дубовцев Шашка Вуэнтре.
Wp/sjd/Ыдӭнҍ

Ыдӭнҍ, вай чуэййвъю̄лльк моллюск ("Gastropoda" латин кӣлэсьт) лӣ моллюскэ кла̄сс. Ыдӭнҍ вуэйев ка̄ӆьченҍ я ка̄ӆьчха лӣйе.
Нэ̄мм.
Ыдӭнҍ нэ̄мм лӣ ла̄дтҍ кӣлэсьт ла̄ййнда ("etana" ла̄дӓс). '"Сопоставительно-ономасиологический словарь диалектов карельского, вепсского, саамского языков"' кыррьй аннт тэнн са̄нҍ гу са̄ннҍ а̄рьсъёгк кӣл на̄лесьт.
Wp/sjd/Са̄мье̄ммьне

Са̄мье̄ммьне (ныдтҍшэ са̄мь е̄ммьне) лӣ культурнэ па̄ҋҋк Таввял Евро̄пасьт, ко̄нн агесь са̄мь о̄ллмэ е̄ллев. Тэдта па̄ҋҋк юэгка лӣ не̄лльй воа̄ллте̄ммьнее кэскэсьт: Рӯшш-, Ла̄дтҍ-, Та̄р- я Рӯце̄ммьне. Таввьлэсьт Са̄мье̄ммьне пасс Ба̄ренц ме̄рр, вуэрьйлэсьт лӣ Та̄р ме̄рр я нуҏҍтэсьт, Рӯшше̄ммьне пе̄льесьт, лӣ Вӣллькэсь ме̄рр.
Администрацъесь ме̄рь.
Са̄мье̄ммьне ва̄ллт ӣджьедан не̄лльй е̄ммьне, э югкэ тэйна е̄ммьнесьт ле̄в ӣджесь администрацъесь ме̄рь. Тала сыйй ле̄в:
Wp/sjd/Сыййт

Сыййт лӣ са̄мь е̄рркъя я̄ллмушш па̄ҋҋк, касьт са̄мь о̄ллмэ е̄ллев я вуаййев ныдтҍшэ пынне пӯдзэтҍ. Са̄мь сыйт ле̄в Са̄мье̄ммьнесьт, не̄лльй югке-налшэм е̄ммьненҍ: Рӯшш-, Ла̄дтҍ-, Та̄р- я Руце̄ммьненҍ. 
Ӣсторья.
Куэлнэгк нёа̄ррк.
XVI-XVIII эге шурьмусс па̄лесьт са̄мь воа̄ллт обрэдт Рӯшш ӣмперьясьт ю̄ге са̄мь сыйтэтҍ ко̄ллм тугкетҍ: Кончанскэ, Таррьй я Лешэ ("Кончанская", "Терская", я "Лешая лопь" рӯшас).
Кыррьйтӯйй.
"Кучинский М.Г." Саами Кольского уезда в XVI-XVIII вв. Модель социальной структуры. — Kautokeino: Sami University College, 2008.
Wp/sjd/Анимэ

Анимэ (яп. アニメ, рӯшас "аниме") лӣ японскэ анимация. Япониясьт са̄ннҍ «анимэ» коадчетҍ пугк анимация, ама кӯдтъя э̄ллмантэсьт ныдтҍ коадчетҍ лышэ Японьясьт лыһкма анимация.
Мудта лэнӭнҍ лыһкма мультфильмэнҍ роа̄тткнэгэсьт, ке̄йт пукэ авьтмуссе поа̄рьнэ гуэйкэ лыгкэтҍ, е̄нас анимэдтӭ лыһкъювв шаннҍтъе я е̄нноллмэе гуэйкэ, те̄мэтҍ сыйй пугк э̄ллмантэсьт популярнэ лӣ. Анимэ надта персонашшэ я фо̄нэ кырьйхэм ноа̄ленҍ роа̄тткъювв. Со̄нн лӯшшьтлувв гу телевизьённэ серьял я фӣльм. Тоа̄ййв анимэ моа̄ййнас тӯййшуввма ле̄в японскэ комиксэ альн, ке̄йт коадчетҍ ма̄нганҍ, вай графическэ новэлэ альн.
Анимэсьт моа̄ййнас вуэйев мэ̄нн-ля̄ннч ве̄рьт персонашшэ баяс моа̄йнсэ я югке-на̄лшэм поа̄ҋҋкэнҍ я поа̄ленҍ мэ̄ннэ; ныдтҍшэ анимэсьт лӣ е̄ннэ югке-на̄лшэм жа̄нрэдтӭ я стӣлле.
Wp/sjd/Коа̄рьял Республика

Коа̄рьял, вай Коа̄рьял Республика (коа̄р. "Karjalan tašavalta", лӣв.-коа̄р. "Karjalan tazavaldu", ла̄дӓс "Karjalan tasavalta", ве̄псас "Karjalan valdkund", рӯшас "Республика Карелия"), э̄ввтла ныдтҍшэ Коарръял, лӣ Рӯшше̄ммьнесьт республика. Коа̄рьял шурьмусс ланнҍ я вуэййвланнҍ лӣ Петроской. Коа̄рьяласьт я̄лл 523 856 о̄ллмэдтӭ (2024).
Географья.
Ёг я я̄вьр.
Коа̄рьяласьт лӣ 27 000 ве̄рьт ёгкэ. Шурьмусс ёг ле̄в:
Ныдтҍшэ Коа̄рьяласьт лӣ 60 000 ве̄рьт я̄ввьрэ. Шурьмусс я̄вьр ле̄в Ладога я̄ввьр я Онега я̄ввьр.
Wp/sjd/А̄ррь

А̄ррь (ныдтҍшэ а̄ррьпе̄лль) лӣ тульй нёллькэсь пе̄лль, азь мудта пе̄лесьт лӣййма.
Wp/sjd/Е̄ррь

Е̄рь ле̄в са̄мь е̄рркъя та̄лльв ва̄ннцэнҍ на̄лль кугкесь чирэгуэйм. Сыйй кӯсстъев гу пима, ноа ва̄нӓс соҋтмэнҍ нюнӭгуэйм. Е̄рь куаррев пӯдзэ тӯльй ке̄ннҍцэсь чӯйенҍ, ко̄йт кэ̄сскэсьт ле̄в чуввесь руэск чӯйе. Ӣретҍ вуэдтлаһтӭв ка̄лэнҍ, пайенҍ куаррев це̄гь (оанҍхэсь коа̄дтӭ пӯдзэ шышшьнӭсьт) югкенҍ е̄ҏьтэсьт, ко̄йт быдт оаннӭ коа̄дтӭе саесьт (тэнн-дэдт, го вӣллькэсь пӯдзэ ле̄в тывас, коа̄ммсэтҍ тоа̄ййв пе̄йвэсьт вӣллктэллэв). Ӣре сыз ца̄гкев ныдтҍшэ оанҍхэсь шышшенҍ сугкэтҍ. Нӣййт ӣретҍ куаррев вӣллькэсь коа̄ммсэсьт, оалм ӣретҍ вуэйев куаррэ ко̄ххт вӣллькэсь, ныдтҍ э чоа̄һпесь коа̄ммсэсьт.
Wp/sjd/Мӯттҍк

Мӯттҍк лӣ е̄ммьне фо̄ррм; кудтҍ пе̄льт ча̄зенҍ пыҏс а̄нҍса ке̄ннҍцэсь ма̄ннтэр чӯйе, кӯ э̄ххтай кӯһт ма̄ннтэр куськэтҍ.
Са̄нҍ этимологья.
Са̄ннҍ вуай коа̄ввьнэ Итконэн са̄ннҍнэгкэсьт, ноа та̄ррьмъя кӣлэсьт со̄нн ё эйй о̄ннъюв.
Wp/sjd/Ню̄ллпысс

Ню̄ллпысс вай ю̄ккспысс лӣ ря̄шкхэмка̄ввьн.
Wp/sjd/Ю̄ккс

Ю̄ккс лӣ куһкесь э со̄йлэсь кэ̄ллтэсьт я кэ̄дтар вай лыййн сӯнэсьт лыһка ря̄шкхэмка̄ввьн. Ю̄кс ме̄ць я е̄рркъя туар гуэйкэ оннӭшь. Адтҍ со̄н вуайй э спо̄ҏт гуэйкэ оаннӭ.
Ю̄ксэ-на̄ль.
Ю̄кс вуайй ю̄гке мэ̄нн-ля̄ннч ве̄рьт ноа̄ле сайя:
Wp/sjd/Хо̄ррм

Хо̄ррм (лат. "Epilobium angustifolium") лӣ ра̄ссь Хо̄ррм ("Onagraceae") пӣррсэсьт. 
Этимологья.
Кӣллтса̄мь кӣлэсьт нэ̄мм "хо̄ррм", лӣ ла̄ййнда ба̄ллт-ла̄дтҍ кӣлэсьт (кӯсстай, таввялкоа̄ръял кӣлэсьт) "horma" фо̄рмасьт. Таввялса̄мь кӣлэсьт ныдтҍшэ лӣ са̄ннҍ "horbmá".
Оаннӭмушш.
По̄рмуж гуэйкэ.
Ра̄зь кӯһцьесь я маӈӈа ко̄шшкта лэ̄ст ко̄ммткэнне югкмуж-налла оанӭтҍ.
Мудта оанӭмуж.
Хо̄рм увьй вуайй о̄ннъюввэ по̄дэшкэе те̄вьтхэмуж гуэйкэ.
Wp/sjd/Японскэ кӣлл

Японскэ кӣлл (яп. 日本語, "нихонго") лӣ япон о̄ллмэ е̄ннҍкӣлл я Япония ланнҍ кӣлл. Японскэ кӣлле са̄ррн е̄намп 130 млн о̄ллмэдтӭ. Со̄нн пе̄зант японскэ кӣлэ пӣррсэ эфтэсьт рюкю кӣлэгуэйм.
Японскэ кӣлл оанн ко̄лм кырьйхэм система: со̄нэсьт о̄ннъюввэв кӯһт алфавит — "хирагана" (яп. ひらがな) я "катакана" (яп. カタカナ), я ныдтҍшэ китайскэ кӣлэсьт ва̄ллтма ероглифф — "канджи" (яп. 漢字, рӯшас "кандзи"). Хирагана я катакана ле̄в фонэтическэ алфавит: сыйй вӯзьхэв, ко̄ххт са̄нҍ ло̄гкъюввэв. Канджи ле̄в китайскэ ероглиффэ японскэ на̄лль, я сыйй вӯзьхэв соа̄нӭ тӣһтмужэтҍ: ва̄лльтэ, "коа̄сс" японскэ кӣлэсьт лӣ "нэко" — тэнн са̄нҍ вуайй кырьйхэ гу ねこ (ね "нэ" + こ "ко") хирагананҍ лубэ гу 猫 канджи вӣкенҍ.
Wp/sjd/Ноа̄ҋҋтлэдтмушш (пье̄сс)

«Ноа̄ҋҋтлэдтмушш» (о̄ммп нэ̄мм лӣ «Ноа̄ҋҋтлэдтмушш. Тӣвтас эйй э̄ллм-налшэм та̄ввьн кудтҍ лыһкмужэнҍ», рӯш. «Женитьба. Совершенно невероятное событие в двух действиях») лӣ пье̄сс, ко̄нн кырьеһтҍ рӯшш я украййн кырьйхэй Мыгкла Ва̄сськ алльк Го̄голь. Го̄голь элькэ кырьйхэмуж 1833 ыгь вӯзьманэсьт я лӯпьтэ 1842 ыгесьт. Авьтмусс пыйймуж мэ̄ннӭнҍ Пе̄дарланӭсьт (9. та̄лльвман 1842 ыгесьт) я Москвасьт (5. по̄рркман 1843 ыгесьт).
Wp/sjd/А̄ххькэль са̄мь кӣлл

А̄ххькэль са̄мь кӣлл (ныдтҍшэ а̄кьявьр (са̄мь) кӣлл, а̄кь (са̄мь) кӣлл вай а̄һкэль са̄мь кӣлл) лӣ кӣлл са̄мь кӣлэ нуҏьт тугкэсьт эфтэсьт инари са̄мь кӣлэнҍ, скольт са̄мь кӣлэнҍ, Кӣллт са̄мь кӣлэнҍ я та̄ррьй са̄мь кӣлэнҍ. А̄ххькэль кӣлл, вуайй це̄ӆӆьке, ка̄дэ, ноа ле̄в вял о̄ллмэ, ке̄сьт кӯдтъенҍ тэнн кӣл ре̄яс те̄д.
География.
А̄ххькэль са̄мь кӣл са̄рнэтҍ рӯшш ланӭсьт Куэлнэгк нёаркэсьт, Ёна я А̄ххькэль сыййтэнҍ. Ковдор раён Ёна сыйтэсьт 80 ве̄рьт а̄ххькэль са̄ммьля е̄ллев о̄ллмэ тугкэнҍ. 1995 ыгесьт э̄ххтса а̄ххькэль са̄мь числа ля̄йй 100 ве̄рьт о̄ллмэдтӭ, ноа лышшэ ве̄рьтэ о̄ллмэ гуэйке со̄нн е̄ннҍ кӣлл лӣ. Адтҍ эйй е̄ннэ о̄ллмэдтӭнҍ ле̄в кӣл, ре̄яс те̄д э̄ххт олма тэнна райя са̄ррнэв боельт кӣлт са̄мь кӣл оа̄ннҍегуэйм.
Уххцмуж ӣстория.
Автмусс кӣххчлэмушшэнҍ а̄ххькэль са̄мь кӣлл уххцэ лыгкэ М. А. Кастрэн, куэссь воа̄ррэдҍ Куэлнэгк нёарк 1841-сс ыгесьт.
Wp/sjd/Чо̄гккабперь

Чо̄гккабперь (рӯшас "Будёновка") лӣ Краснэ (советскэ) армьяйя ка̄бперь вуэмесь нэ̄мм. Ныдтҍшэ лӣ коммунистическэ соалтэх роадӭсь нэ̄ммдэгк.
Wp/sjd/Аввел

Аввел (ла̄дҍкӣлас , таввялса̄мас , а̄нарса̄мас "Avveel", нуҏьтса̄мас "Âˊvvel") лӣ А̄нар райён самэ шурьмусс сыййт я ныдтшэ лӣ райён главнэ ланнҍ.
Wp/sjd/Пе̄дзьмӯр

=Pinaceae=
Пе̄дзьмӯррэтҍ ка̄тӭгорьяйя:
Wp/sjd/Коаммэ

Коаммэ – са̄мь ва̄ннценҍ. 
Tа̄лльв коаммэтҍ куарэтҍ моаммсэнҍ. Ке̄ссь коаммэтҍ куарэтҍ тубма шщшшьнэсьт. Ря̄ввк коаммэетҍ куарэтҍ че̄ххч поаррьк коаммсэнҍ. Онҍнеш коаммэтҍ лоая сугкэгуэйм я кӣзэтҍ парьксэмэнҍ. Коаммэ вӣдтэ пыетҍ ца̄ввна сӯйнэтҍ. Масьт куаррэп: коаммас, са̄ррьк, пыссяр.
Wp/sjd/Кӣллт са̄мь кӣлл

Кӣллт са̄мь кӣлл (вай кӣлтса̄мь кӣлл) лӣ кӣлл урал пӣррсэсьт са̄мь кӣлэ нуҏҏьт тугкэсьт эфтэсьт а̄нар са̄мь кӣлэнҍ, колтта са̄мь кӣлэнҍ, ахькэль са̄мь кӣлэнҍ я та̄ррьй са̄мь кӣлэнҍ, я лӣ Рӯшше̄ммьне шурьмусс са̄мь кӣлл. 
Кӣллтса̄мас са̄ррнэшь надта Рӯшше̄ммьнесьт, Куэлнэгк нёаркэсьт. Адтҍ я̄наш оаннӭй е̄ллев Луя̄вьрэсьт, ама э̄ввтэль сыйй е̄ллев э Воронье я Варзино сыйтэнҍ. Кӣллт са̄мь кӣлл лӣ альтэсь кӣлл та̄ррьй я аһкэль са̄мь кӣлэнҍ — совецкэ а̄ййкэсьт маӈесь те̄ме выгнэшь кӣллт са̄мь диалектэтҍ. 
Са̄ррнъе туэррьв а̄ррвдэлнэшь 350 ве̄рьт о̄ллмэдтӭ (ноа, тэдт числа лӣ та̄ррьй я нӯһтя̄вьр колтта са̄мь кӣлэгуэйм) 2010 ыгь о̄ллмэ кырьйхэмуж мӣлльтэ. Элизабэт Шэллер ло̄гкмужэ мӣлльтэ, кӣлтса̄мас са̄ррнэв лышшэ 100 ве̄рьт о̄ллмэдтӭ.
Е̄ммьнете̄дт.
Авьтмуссе кӣллтса̄мас са̄рнэшь тугкэгуэйм Куэлнэгк нёарк кэскэсьт я рынтэсьт. Адтҍ кӣллт са̄мь са̄ррнъетҍ вуайй коа̄ввнэ сыйтэнҍ я ланӭнҍ (ныдтҍшэ э Мӯрмнэсьт). Луя̄вьрэсьт са̄ррнэй туэррьв лӣ шурьмусс, я кӯдтъя са̄ррнэй суэһпма мудта сыйтэнҍ я ланӭнҍ: Ревда, Кола, Лопарьскэ, Тырьберь, нэдтҍшэ вуайй сӣнэтҍ э Пуазланӭсьт я Апатитэсьт вуэсстлэ. Луя̄ввьр лӣ куллъей гӯ шурьмусс са̄мь кӣл сыййт, тамьпе кӣллтса̄мас 700–800 ве̄рьт этническэ са̄мь о̄ллмэдтӭ са̄ррнэв э̄ххтса сыйт нарэдэнҍ 3,000 (2,110 о̄ллмэдтӭ 2021 ыгкесьт) ве̄рьт о̄ллмэдтӭ. Ноа та̄рьм Луя̄вьр о̄ллмэ я̄наш лӣ рӯшш я ыжэмь коми. Са̄ммьленч тамьпе элля е̄ннэ. Адтҍ кӣлэсьт лӣ лышшэ 100 ве̄рьт ва̄ймлэсь са̄ррнэдтӭ я вай 600 ве̄рьт ре̄яс са̄ррнэдтӭ.
Исторья.
А̄йкэсь кэ̄сск.
Автмусс корнэдант кӣллт соа̄мэенҍ мудта о̄ллмэгуэйм ля̄йй 12-нт агесьт рӯжэнҍ, куэссь помор мӣгкэй Новгородт республикасьт пӯдтӭнҍ Куэлнэгк нёарк соа̄ййв рыннҍтэ. Тамьпе сыйй аллькэв е̄лле я туййшэв пэҏтэтҍ Коласьт я Та̄ррьй рынтэсьт (ко̄ххт сӣнэтҍ тӣдтӭшь 13–14-нт эгенҍ). 15-нт я 16-нт эге па̄ль рӯшшла элькэ роаввсэнне Таввял Коа̄рьяласьт ко̄ммтнэннтэ, го корнэдтмуж кӣллт са̄мь я рӯшш о̄ллмэ тоа̄йвнэв. 19-нт агесьт са̄ммьленч лӣйенҍ о̄ммп я вуаййпэнҍ ӣджьсесь гуэйкэ, сыйй пыннев пӯдзэтҍ, шыллев кӯль я ме̄һцьтэ надта па̄рьн сэенҍ. Тэнн па̄ль кӣллт са̄мь о̄ллмэнҍ лӣйенҍ э̄ххтса ӣӈӈҍк-, кӣлл я э̄ххтнэг е̄ллемна̄лль. Рӯшш Цоа̄рвудэсьт кӣллт са̄мь кӣлэнҍ элля важнэмуж, вуэйймужэ я ва̄лт ӣжесь тӯетҍ выгкма гуэйкэ. Маӈӈа 1917-нт ыг Революцъя я Мыккла II вуэлльктма, совецкэ воа̄ллт аллк са̄мь кӣл я е̄ллемна̄ль пынне я шӣгнэ.
Сталэн а̄ййк.
1930-нт ыге па̄ль Совецкэ Э̄ххтнэг ва̄ввьл вуайхувв рӯшшлуввмуж гоаррэ, я куэлнэгк са̄мь кӣлэнҍ гуэйкэ эфтэсьт мудта Рӯшше̄ммьне кӣлэгуэйм ло̄ссесь а̄ййк пӯдӭ. Сталэн вӣгкъенне е̄ммьнетӯйй, культурнэ ва̄ввьл я коллективлуввмушш, маӈӈа э Ныммьп Е̄ммьнетуарр, пыдтӭ кӣллт са̄мь кӣл ло̄ссесь сайя. Годтҍ Сталэн репрессмуж э пудтэнҍ маӈӈа сон соаррьм, кӣллт я мудта куэлнэг са̄мь кӣл туйй ёдткэй аввта лышшэ 1980-нт ыгенҍ, куэссь о̄дт са̄ннҍкырьй я о̄һпнуввэмтуй выйтнэнҍ.
Та̄ррмъенч сайй.
Маӈӈа Совецкэ Э̄ххтнэг, культурнэ ва̄ввьл Рӯшше̄ммнесьт вуайхувэ, я адтҍ кӣллт са̄мь кӣлл кӣһчъювв ко̄ххт роаввсэнне тя̄һтэдтмужэсьт кӣл. Рӯшш кӣлл кӯсстай лӣ мугка тоа̄ййв кӣллт са̄мь э̄ххтнэгэнҍ, штэ са̄мас айтэ эйй са̄ррн.
Диалект.
Кӣллт са̄мь кӣл диалект ле̄в:
Wp/sjd/Та̄ррьй са̄мь кӣлл

Tа̄ррьй са̄мь кӣлл лӣ кӣлл нуҏҏьт са̄мь кӣл тугкэсьт эфтэсьт а̄нар са̄мь, колтта са̄мь, а̄һкэль са̄мь я кӣллт са̄мь кӣлэнҍ, я ныдтҍшэ нуҏҏьтмусс са̄мь кӣлл.
География.
Та̄ррьйса̄мас са̄рнэтҍ Рӯшшланӭсьт Куэлнэгк нёаркэсьт.
Диалект.
Tа̄ррьй са̄мь кӣл диалект ле̄в:
Wp/sjd/Яковлев, Лазарь Дмитриевич

Мыдтҍре Ла̄зэр Яковлев (1918–1993 ыг.) (рӯшас Лазарь Дмитриевич Яковлев) – са̄мь учтель я кырьйхэй Луявьрэсьт.
Биографья.
Яковлев Мыдтҍре Ла̄зэр шэ̄ннтма лӣ шӯрр са̄мь пӣррсэсьт Кӣллт сыйтэсьт. 
Со̄нн чофта пуэраст тӣдӭ са̄мь кӣл, ко̄нн эннҍтэнҍ соннӭ аджесь, Вуафнэз Мыдтҍре Яковлев, Кӣлт сыйт са̄ммьля я е̄ннӭсь, Саваттӭй То̄ммьн Яковлева, туллэм са̄мь нызан. Сӣнэнҍ ля̄йй э̄ххтэмплоагкь па̄ррнэдтэ, пугк моаһтэнҍ пуэраст са̄мас соарнънэ. Школа райя па̄ррнэ тӣдтӭнҍ лышэ са̄мь кӣл. 
Ла̄зэр ля̄йй пуаррса, со̄нн о̄һпнувэ школасьт, маӈӈа о̄һпнувэ вуэпьсэй техникумэсьт Мурман ланӭсьт. 
Тӯй.
Со̄нн робхужэ вуэппьсэенҍ оалк кла̄ссэнҍ Коардэгк сыйтэсьт я Луявьрэсьт. 
Куэссь со̄нн ля̄йй пенсиясьт, ро̄бхужэ со̄нн эфтэсьт мудтма соамегуэйм я рӯшэгуэйм са̄мь кӣл а̄шэтҍ паяс пайнънэллмэнҍ, копче са̄мь са̄нӭтҍ Са̄мь-рӯшш соагкнэгк гуэйкэ. Е̄ннэ вӣгкэ лӣ аннтма тэнн лыһкэ. 
Ла̄зэр пуэраст тӣдӭ са̄мь моаййнсэтҍ, ко̄ппчма лӣ сӣнэтҍ я куэдтма, штобэ мыйй вуајчемь пэ сӣнэтҍ о̄ллмэт а̄ннҍтэ.
Wp/sjd/Кӣллте̄дт

Кӣллте̄дт – те̄дт кӣлэ я грамматика баяс.
Ӣнно̄һп (Фонетика я фонология).
О̄һп кӣллӣнэ баяс.
Wp/sjd/Матрёхин, Иван Яковлевич

Матрёхин Ёаххкэ Эвван (рӯшас "Иван Яковлевич Матрёхин") – са̄мь ла̄ввлэй я кырьйхэй Мурман ланӭсьт.
Эвван Матрёхин шэннтэ эфт тоа̄фант аххц чӯдҍ выдтлоагкь ка̄хцант ыгесьт вӯссьман кӯххтлоагкь авьтма пе̄йв Мӯрман е̄ммьне Ёфкасыйтэсьт пуазнэгкь са̄мь пӣррсэсьт. 
Эфт тоа̄фант аххц чӯдь кудтлоагкь нымьп ыгесьт Матрёхингоанҍце пӣрас вя̄ӆӆтэдэ Ёфкасыйтэсьт Мурман е̄ммьне Луявьр е̄ммьне Каневкасыййта е̄лле.
Эвван Матрёхин лушшэм ыгь мэ̄ннӭнҍ Москва лань военнэ-инженернэ академиясьт Куйбышев нэ̄мме.
Эфт тоа̄фант аххц чӯдҍ кыджемьлоагкь ка̄хцант ыгесьт Матрёхин я̄лл Мӯрмнэсьт. Лӯпьтэ Ленинградскэ ӣнженернэ-строительнэ институт. Матрёхин выйтэ со̄нэсьт инженер-механикэнҍ. Тэнн ыгесьт лыххк ГОУТП "ТЭКОС" топливнэ-транспортнэ пэҏтэсьт.
Кыррьй соа̅ме нэ̅мме
Кэ̄ллм е̄ммьне ре̄вьнэсьт,
Аййда кэ̄сс сӯбпесь вэ̄зэнҍ,
Касьт ли та̄лльв - ча̄р е̄менҍт,
Ке̄ссь - а̄ррьк я суэннҍ.
Е̅ллев пуазнэгкь о̄ллмэ мӣн
Я я̄лл эйй лӣйпенҍ эфт.
"ла̄ввлкусськ:"
Са̄ммьля, па̄ййла вуэйв,
Са̄мь о̄ллмэ мӣллвудт пынь.
Мушьт: ӣммель аллма 
Пайнэнҍ е̄рркъя соа̄ме ӣнкэтҍ,
Э мӣнэ э̄л сыйй кӣххчев,
Оасскэв - сӣнэтҍ мыйй ебп вуаййладтҍ.
Моа̄ннтар е̄ммьнетҍ пыннепь,
Ыльпэнҍ эвтэсьт сӣн лыгкэтҍ.
Моа̄ннтарае мӣллвэсь тоа̄сьтэ вӯлленҍ
Е̅ллепь мыйй я вӯййкэсьт тӣдтӭпь:
Мӣнэтҍ ся̄дт ре̄ельт руаххц
Чоа̄ххьпесь ые коа̄ммпаль се̄ввьнесьт.
Мыйе ӣбе мудта ся̄д:
Вуэссь элля ке̄ххьпесь чӯххкэсьт.
Лышше ке̄сслэнне мыйй я̄лчепь,
Э танна уййнэв пугк мӣн нюэзь.
"ла̄влкусськ."
Литература
Матрёхин И. Я. "Вӣллькесь пуаз": Стиха я ла̄вл. - Мӯрман: Кыррьй лӯшшьтэмь пэ̄ҏҏт, 2004. - 48с.: ил. 
Пыйенҍ са̄мь кӣлле А. А. Антонова я А. М. Агеева.
Wp/sjd/Куэллнэгк нёарк Са̄мь Соббар

Куэллнэгк нёарк Са̄мь Соббар ("Саамский парламент Кольского полуострова")
Wp/sjd/Ня̄вдам

Ня̄вдам (та̄ркӣлас , ла̄дҍкӣлас ) – скольт са̄мь сыййт Та̄р- я Ла̄дҍе̄ммьнесьт.
Wp/sjd/Луя̄ввьр

Луя̄ввьр (рӯшас ) лӣ сыййт Мӯрман е̄ммьнесьт я Луя̄ввьр е̄ммьне (рӯшас "Ловозерский район") административнэ кэ̄сскпа̄ҋҋк. Со̄нн ля̄шш Варрьм ёг рынтэнҍ алльт Лӯявьрэсьт. Луя̄ввьр сыййт лӣ ныммьп сыййт раёнэсьт маӈӈа Рӣввьт сыйтэсьт е̄ллье числа мӣлльтэ: со̄нэсьт я̄лл 2110 о̄ллмэдтӭ (2021 ыг.) — са̄мь, ыжэм я рӯшш.
Луя̄ввьр лӣ Рӯшше̄ммьнесьт шурьмусс са̄мь сыййт я шурьмусс рӯшш соа̄ме культура кэ̄сск. Тэсьт мэ̄ннэв югкеналшэм са̄мь пра̄зьнэгкь я фестиваль.
Исторья.
Са̄мэ авьтмусс соа̄г Луя̄ввьр сыйт (рӯшас "Ловозерский погост") баяс ля̄йй 1574 ыгесьт ыдта.
1862 ыгесьт сыйтэсьт ля̄йй Ӣммель Пуадтмуж (рӯшш-на̄лла Богоявленскэ) цэ̄ркав а̄ввьда, а коаммыййма̄нэсьт 1873 ыгесьт со̄нн ля̄йй .
1877 Печора ёг рынҍтэнҍ авьтмусс ыжэм я яран пӣррас Луя̄ввра пӯдтӭнҍ.
Инфраструктура.
Луя̄вьрэсьт ле̄в пӯдзэпынней ко̄лледжь, шко̄ла, лыһцэмпэ̄ҏҏт, поликлиника, ко̄ллм па̄ррнэ са̄д, цэ̄ркав, кӯһт кыррьйпэҏт я «Тундра» колхосс. Ныдтҍшэ Луя̄вьрэсьт ле̄в Культура пэ̄ҏҏт, Куэлнэгк соа̄ме исторья музейй я Луя̄ввьр НКЦ (национальнэ-культурнэ кэ̄сскпэ̄ҏҏт), масьт югкеналшэм культурнэ мероприятьятҍ выгнэтҍ.
Луя̄вьрэсьт лӣ 16 е̄ттксэдтӭ:
Выйемна̄ль.
Альтмусс рӯввьт чуэкас станция лӣ Пудзэва̄ррь 80 километрасьт вуаррьяс Луя̄ввьр сыйт райесьт.
Луя̄вьр райя вуайй автобусэнҍ Пӯдзэва̄ресьт я Мӯрман ланӭсьт ко̄сстэ.
Пӯдзэварь я Луя̄вьр сыйт кэскэсьт пэ̄йель Рӣввьт сыйт манн №231. Мӯрман ланҍ я Луя̄ввьр сыйт кэскэсьт манн ушш такси №234; ва̄рр Мӯрмнэсьт ва̄ллт 3 ча̄сс. Автостанция Луя̄вьрэсьт элля, пугк автобус вӯллькэв я е̄ссклэннтэв сыйт кэскэсьт Пионерска е̄ттксасьт.
Луя̄вьрэсьт вуайй такси ня̄ввэ. Ныдтҍшэ сыйтэсьт лӣ ӣжесь е̄рапоррт.
Wp/sjd/Мӯрман ланнҍ

Мӯрман ланнҍ (рӯшас , колттаса̄мас "Muurman", таввялса̄мас ) вай Мӯрман лӣ ланнҍ Куэлнэгк нёаркэсьт Рӯшше̄ммьне я Мӯрман е̄ммьне административнэ кэ̄сскпа̄ҋҋк. 2024 ыгесьт Мӯрман ланӭсьт я̄лл 266 681 о̄ллмэдтӭ.
Мӯрман ланнҍ ля̄йй 1916 ыгесьт тӯййшуввма Романов-на-Мурмане (са̄мас «Роамэн ланнҍ Мӯрман альн») нэ̄м вӯлленҍ. Ныдтҍ со̄н ко̄һчешь 1917 ыгь райя. 
Нэ̄м шэ̄ннтмушш.
Мӯрман нэ̄мм лӣ та̄р о̄ллмэе рӯшш нэ̄мм пуадтма: сӣнэтҍ рӯшш о̄ллмэ ко̄һченҍ «урманнэнҍ» вай «мурманнэнҍ» (рӯшас "урманы" я "мурманы"). Маӈӈьла ныдтҍ э̄ллькэшь Ба̄ренц ме̄р рынт, а маӈӈьла я пугк Куэлнэгк нёарк коаһче. Пукэ вэххта, тэдт са̄ннҍ ля̄йй скандинавскэ кӣлэнҍ пуадтма: е̄рркъя скандинавскэ кӣлэсьт "norðmaðr" лӣ «таввял олма».
Ланҍ па̄ҋк.
Мӯрман э̄ля ко̄ммтвудт лӣ 168,14 км². Ланнҍ лӣ 3 административнэ па̄ҋҋка юэгктэдтма: Ленинскэ, Первомайскэ я Октябрьскэ. Сӣнэнҍ ле̄в 19 историческэ па̄ҋҋкэ.
Wp/sjd/Коавас

Коавас (ко̄ввас) - Са̄мь е̄ллемьпэҏҏт.
Ко̄ввсэ быдт: 14-16 ця̄ӈӈкнэдтӭ, са̄львесь, ре̄ххьпенҍсайй, поа̄шшэмгоаррь, пе̄рьвесськ, то̄лл сайй, кӣммьн, а̄ввьль (куэххьк), сӯвасмурр, усскэнҍ, лоа̄ййт, тӯлльй, за̄весськ.
Ко̄ввас гуэйкэ ця̄ӈӈкнэтҍ пырс ця̄ӈӈкэв. Маӈӈа ця̄ӈӈкнэтҍ са̄ллвсэнҍ ка̄ххьтэ быдт. Ре̄ххьпенҍсай, ӯкс я ускэнҍ лыххкэ быдт. Лоа̄ййта ва̄ресьт тӯркэтҍ ва̄лльтэ вуайй. Поа̄шшэнҍ (поа̄шшсайй) ли кыввкансайй, тамьпе эйй вуэй ышштэ я чуэннче.
Wp/sjd/Якимович, Софья Ефимовна

Софья Ефимовна Якимович (Юрьева) (*23.03.1940, †15.06.2006) — са̄мь кырьйхэй Ревдэсьт.
Биографья.
Якимович, Софья Ефимовна шэнтэ 1940 ыгь нюххчман 23 пе̄йв. 1957 ыгесьт мэ̄нэ кыджянт класс я эльке лыххкэ пэҏтэтҍ. Нийта па̄лесьт кырьетҍ моа̄ййнсетҍ, стихатҍ, ла̄влэтҍ. Со̄н стиха кыррьй, пыййма рӯшас Синицин Вигданэнҍ, выййтэ 1999 ыгесьт нэ̄ммэ мӣлльтэ "Та̄л шӯрр пе̄ййв". 2000 ыгесьт выйтэ э̄ллманнта ла̄влэ кыррьй, сумь кырьехьт Шамшир Улльсе. Софья Якимович стихае мӣлльтэ, нэ̄ммда "Та̄л шӯрр пе̄ййв". Софья Якимович эйй шэ̄ннтма 2006 ыгь ке̄ссьман 15 пе̄йв.
Wp/sjd/Са̄мь фла̄гк

Са̄мь фла̄гк (рӯшш. "Флаг саамов").
Wp/sjd/Фрайбург

Фрайбург (ерман. "Freiburg") лӣ ланнҍ Германиясьт.
Wp/sjd/На̄һпь

На̄һпь лӣ о̄а̄ссьтэ вай ка̄ррь ю̄гкэм гуэйкэ.